**פולה ג'ולי עבדול** (באנגלית: **Paula Julie Abdul** - ‏IPA:‏ /pɔːlə ˈæbduːlˈ/. נולדה ב-19 ביוני 1962) היא זמרת, רקדנית וכוריאוגרפית יהודייה-אמריקאית. זוכת פרס הגראמי ופרס אמי.

עבדול נחשבת לאחת הזמרות המצליחות והמשפיעות ביותר של שנות ה-80 המאוחרות ותחילת שנות ה-90, סגנון המוזיקה והריקוד שלה השפיעו על אמנים רבים כדוגמת מייקל ג'קסון, ג'נט ג'קסון וסיארה והיא אף קיבלה את הכינוי "מלכת הריקודים" ("Dancing Queen") בתקשורת.

ראשית חייה
----------

עבדול נולדה בעמק סן פרננדו, קליפורניה שבארצות הברית, להארי עבדול, סוחר בהמות בעל חברה לחול וחצץ וללוריין מ' רייקיס, פסנתרנית. אביה יהודי-ספרדי יליד-סוריה, גדל בברזיל, והיגר לארצות הברית. אמה קנדית ממשפחה יהודית-אשכנזית ממוצא אוקראיני.

עבדול החלה לקחת שיעורי ריקוד בגיל 8 והפגינה כישרון. בתיכון היא הייתה בנבחרת המעודדות. בגיל 15 היא קיבלה מלגה למחנה ריקודים, וב-1978, היא הופיעה בסרט מוזיקלי עצמאי בשם "Junior High School".

עבדול למדה שידור באוניברסיטת המדינה של קליפורניה בנורת'רידג'. בשנה הראשונה ללימודיה, היא נבחרה מתוך 700 מועמדות למעודדת בנבחרת המעודדות של קבוצת הכדורסל "לוס אנג'לס לייקרס". לאחר 3 חודשים, היא הפכה לכוריאוגרפית הראשית של הקבוצה. חצי שנה לאחר מכן, היא עזבה את הלימודים כדי להתמקד בקריירת כוריאוגרפיה. עבדול החלה לשמש ככוריאוגרפית בקליפים של זמרים בשנות ה-80, ביניהם מייקל ג'קסון וג'נט ג'קסון.

קריירה מוזיקלית
---------------

ב-1987, הקליטה עבדול את הדמו הראשון שלה. ב-1988, יצא סינגל הבכורה של עבדול: "Knocked Out" שלא זכה להצלחה אך הסינגל השני מהאלבום: "The Way That You Love Me" זכה להצלחה והגיע למקום שלישי במצעד הבילבורד האמריקאי בזכות ההופעה של עבדול בטקס פרסי ה-"VMA" של "MTV", הופעה שנחשבת לאחת ההופעות המפורסמות והטובות ביותר בהיסטוריה של הטקס והפכה את עבדול לאחת הזמרות הבולטות באותה שנה.

האלבום המלא יצא במהלך השנה ונקרא: "Forever Your Girl", האלבום נחל הצלחה עצומה ברחבי העולם ו4 סינגלים ממנו נכנסו למקום הראשון במצעד הבילבורד האמריקאי, הישג שנחשב כמרשים ביותר. ארבעת הסינגלים היו: שיר הנושא של האלבום "Forever Your Girl"', שבנוסף להיותו להיט מקום ראשון היה גם להיט מועדונים, "Cold Hearted" שהגיע לראש מצעדי הסינגלים בארצות הברית וקנדה, "Opposites Attract" שהפך ללהיט בינלאומי והקליפ שלו זיכה את עבדול בפרס גראמי הראשון והיחיד שלה על "הקליפ הטוב ביותר" והלהיט הגדול ביותר בקריירה של עבדול "Straight Up", האלבום מכר למעלה מ-7 מיליון עותקים בארצות הברית בלבד ועוד 13 מיליון עותקים בעולם.

ב-1991, יצא אלבומה השני, "Spellbound", האלבום שיחזר חלקית את הצלחת האלבום הקודם ושני סינגלים מהאלבום הגיעו למקום הראשון במצעד הבילבורד, מה שהפך את עבדול לאחת הזמרות המצליחות ביותר בהיסטוריה של מצעד הבילבורד. הסינגלים היו "The Promise of a New Day" שגם הגיע למקום השני במצעד הסינגלים הקנדי ו"Rush Rush" שהפך ללהיט בינלאומי ולבלדה המצליחה ביותר שהקליטה עבדול.

בדצמבר 1991 קיבלה כוכב בשדרת הכוכבים בהוליווד על תרומתה הרבה למוזיקה.

לאחר ההצלחה הגדולה במוזיקה, חוותה עבדול נסיגה משמעותית הן בחייה הפרטיים והן בחייה המקצועיים. ב-1995, החלימה עבדול ממאבק קשה במחלת הבולימיה, עבדול הוציאה קלטת ריקוד ואימון גופני אשר נקראה "Paula Abdul's Get Up and Dance!". ובנוסף באותה שנה יצא אלבומה השלישי "Head Over Heels". לאחר מכירות נמוכות של האלבום, לקחה עבדול הפסקה מתעשיית המוזיקה. בשנת 2000 יצא אלבום אוסף של עבדול, אשר הכיל את כל להיטיה. באותה השנה השתתפה בכתיבת השיר "Spinning Around" של קיילי מינוג.

עבדול התפרסמה מחדש ב-2002 בעקבות השתתפותה כשופטת בתוכנית אמריקן איידול (המקבילה האמריקנית של כוכב נולד הישראלי).

אלבום אוסף נוסף של עבדול יצא ב-8 במאי 2007 ונקרא "Greatest Hits: Straight Up!" וב-28 ביוני אותה שנה עלתה תוכנית מציאות בשם "Hey Paula", אשר מציגה את חיי היומיום של עבדול.

חיים אישיים
-----------

עבדול הייתה נשואה לאמיליו אסטבז מ-29 באפריל 1992 עד מאי 1994. ב-1996, היא נישאה לבראד באקרמן. הזוג התגרש ב-1998.

בשנת 2013 פאולה עבדול ביקרה בישראל, נפגשה עם שמעון פרס וחגגה בת מצווה מאוחרת במרכז ללימוד קבלה בצפת. בספטמבר 2014 עבדול הצטרפה לפרויקט שמירת שבת עולמי.

דיסקוגרפיה
----------

### אלבומי אולפן

* 1988: *Forever Your Girl*
* 1991: *Spellbound*
* 1995: *Head over Heels*

### אלבומים אחרים

* 1990: *Shut Up and Dance: Mixes*
* 2000: *Greatest Hits*
* 2007: *Greatest Hits: Straight Up!*

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פאולה עבדול** |
| ויקישיתוף תמונות ומדיה בוויקישיתוף: **פאולה עבדול** |

* אתר האינטרנט הרשמי של פאולה עבדול
* פאולה עבדול, ברשת החברתית פייסבוק

* פאולה עבדול, ברשת החברתית אקס (טוויטר)

* פאולה עבדול, ברשת החברתית אינסטגרם

* פאולה עבדול, ברשת החברתית טיקטוק

* פאולה עבדול, סרטונים בערוץ היוטיוב

* פאולה עבדול, במסד הנתונים הקולנועיים IMDb (באנגלית)

* פאולה עבדול, באתר AllMovie (באנגלית)

* פאולה עבדול, באתר Rotten Tomatoes (באנגלית)

* פאולה עבדול, באתר Metacritic (באנגלית)

* פאולה עבדול, במסד הנתונים הקולנועיים KinoPoisk (ברוסית)

* פאולה עבדול, באתר אייטונס (באנגלית)

* פאולה עבדול, באתר ספוטיפיי

* פאולה עבדול, באתר סאונדקלאוד (באנגלית)

* פאולה עבדול, באתר Last.fm (באנגלית)

* פאולה עבדול, באתר AllMusic (באנגלית)

* פאולה עבדול, באתר MusicBrainz (באנגלית)

* פאולה עבדול, באתר דיזר

* פאולה עבדול, באתר Yandex.Music (ברוסית)

* פאולה עבדול, באתר Discogs (באנגלית)

* פאולה עבדול, באתר Songkick (באנגלית)

* פאולה עבדול, באתר Genius

* פאולה עבדול, באתר SecondHandSongs

* פאולה עבדול, באתר MOOMA (בארכיון האינטרנט)

* פאולה עבדול, באתר בילבורד (באנגלית)

* פאולה עבדול, באתר טיידל (באנגלית)

* פאולה עבדול, באתר אמזון מיוזיק

הערות שוליים
------------

1. ↑  אילן לוקאץ', ‏צפו: פאולה עבדול חוגגת בת מצווה, באתר ‏מאקו‏, 2 בנובמבר 2013.
2. ↑  צביקה קליין, פאולה עבדול: "אני מחוייבת לשמור את השבת", באתר nrg‏, 30 בספטמבר 2014.

| פאולה עבדול |
| --- |
| דיסקוגרפיה |
| אלבומי אולפן | *Forever Your Girl* • *Spellbound* • *Head Over Heels* |
| אלבומי רמיקס | *Shut Up and Dance: Mixes* |
| אלבומי אוסף | *Greatest Hits* • *Greatest Hits: Straight Up!* |
| סינגלים | "Knocked Out" • "The Way That You Love Me • "Straight Up" • "Forever Your Girl" • "Cold Hearted" • "Opposites Attract" • "Rush Rush" • "The Promise of a New Day" • "Blowing Kisses in the Wind" • "Vibeology" • "Will You Marry Me?" • "My Love Is for Real" • "Crazy Cool" • "Ain't Never Gonna Give You Up" • "Dance Like There's No Tomorrow" • "I'm Just Here for the Music" |
| סיבובי הופעות | Under My Spell Tour • Total Package Tour • Straight Up Paula! • Paula Abdul: Forever Your Girl |
| טלוויזיה | *American Idol* • *Hey Paula* • *Live to Dance* • *The X Factor* • *So You Think You Can Dance* |

| פרס המוזיקה האמריקאית לאמנית הפופ/רוק האהובה ביותר |
| --- |
| 

|  |
| --- |
| הלן רדי (1974) • אוליביה ניוטון-ג'ון (1975-1977, 1983) • לינדה רונסטאדט (1978-1979) • דונה סאמר (1980) • ברברה סטרייסנד (1981) • פט בנאטר (1982-1984) • סינדי לאופר (1985) • טינה טרנר (1986) • ויטני יוסטון (1987-1989, 1994) • פאולה עבדול (1990, 1992) • ג'נט ג'קסון (1991, 2002) • מריה קארי (1993-1996) • אלאניס מוריסט (1997) • סלין דיון (1998-1999) • שאניה טוויין (2000) • פיית' היל (2001) • שריל קרואו (2003, 2004) • ג'ניפר לופז (2003) • גוון סטפאני (2005) • קלי קלרקסון (2006) • פרגי (2007) • ריהאנה (2008) • טיילור סוויפט (2009, 2013, 2018-2022) • ליידי גאגא (2010, 2017) • אדל (2011) • קייטי פרי (2012, 2014) • אריאנה גרנדה (2015) • סלינה גומז (2016) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007404804805171
* BIBSYS: 8038561
* BnF: cb139218271 (data)
* GND: 134598539
* ISNI: 0000 0000 7839 7272
* LCCN: no91012658
* MusicBrainz: 275d1fca-22e8-46b9-85e6-c3523098a599
* NKC: xx0010683
* NLA: 35645086
* NLP: a0000002772835
* NSK: 000065257
* NTA: 074262483
* SNAC: w6cz7hjx
* SUDOC: 086173308
* Trove: 1025247
* VIAF: 85370288
* WorldCat: lccn-no91012658

 |